-Ak dievs, jūs vēl te? -Atvainojiet!
Maikijs aizmirsa dībeļus.
Vajadzēja kādu aizsūtīt uz Konšohokenu pakaļ.
Lūdzu, pabeidziet drīz! Man būs viesi.
-Katrā ziņā. -Labi.
Kas notiek?
Šonam vajadzēja ar tevi parunāt. Viņš to neizdarīja?
Cik cilvēkiem tu gatavo?
Velns! Man tev bija jāizstāsta.
Jā, bija gan.
Tad mums tas jāizrunā tagad.
Tā arī darīsim.
Lianna, pie mums atnāks grupiņa cilvēku…
Es teicu, ka nedrīkstam uzticēties svešiniekiem.
Ļauj man pabeigt, dārgā!
Mēs gaidījām rindā astoņas nedēļas,
un tikko atbrīvojās viena vieta.
Parasti es tam nepiekristu,
bet šī varētu būt mūsu vienīgā iespēja izveidot Džeriko vērtīgu sabiedrību.
Kas es būtu par māti, ja šo izdevību neizmantotu?
Mēs esam ģimene.
Mums šādi lēmumi būtu jāpieņem kopā.
Jā, tur tev taisnība.
Man vispirms vajadzēja parunāt ar tevi.
Un es atvainojos.
Mēs to nedarīsim, ja tu nejūties ērti.
Tomēr zini, ka mēs visi esam tērzējuši tiešsaistē,
un es apsolu, ka tev nav, par ko uztraukties.
Tie ir mūsu aprindu cilvēki.
Galu galā, tās ir mātes. Tādas pašas kā es.
Mātes?
Jā, dārgā. Mammītes un mazulīši. Tas viss.
Vai Džeriko tiešām to vajag?
Viņš pamodies.
Es aiziešu. Neuztraucies!
Vai gribi, lai uzvelku viņam ko īpašu?
Par godu pasākumam.
Es augšā pabeidzu.
Ar monitoriem.
Ja gribat, varu parādīt, kā iestatīt.
Nē, paldies.
Jūs noteikti esat Galegera kungs.
Railijs jeb Smaidiņa kungs - bērniem.
Sveicināts, Smaidiņa kungs!
-Sveiki! -Laipni lūgts mūsu mājās!
Lianna?
Iepazīsties ar Smaidiņa kungu!
Viņš ir tas jaukais vīrs, kurš palīdzēs mūsu mammu un bēbīšu pasākumā.
Varbūt atnāksi un stādīsies priekšā?
Labdien, Smaidiņa kungs! Mani sauc Lianna.
Jā, nāciet! Es domāju - šeit.
-Te ir daudz vietas. -Labi.
Jā!
Karību salās pavāri mērci iebiezina ar asinīm.
Šķiet, tā var kļūt par jaunu tendenci.
Gatavoju dominikāniešu ēdienu.
Kā es izskatos?
-Pati pilnība. -Labi.
Tu esi tik laba, ka dari to Džeriko dēļ.
Vai iesim sasveicināties ar pirmo viesi?
Ja?
Tiec vaļā no kazas galvas, Šon!
Sveika! Dorotija?
-Jā! -Kā sauc tavu puisīti?
Tas ir Džeriko…
-Viņa to dara sevis dēļ, vai ne? -Mātes lomā var kļūt vientuļi.
Viņai esam mēs.
Dažreiz cilvēkiem vajag mazliet vairāk.
Varbūt gribi palikt virtuvē pie manis, līdz tas viss būs beidzies?
Palīdzība man noderētu.
Jā.
Aiziet!
Sveicināts, Noa Mazo kamenīt!
Mums prieks tevi redzēt
Metjū.
Sveicināts, Metjū Mazo kamenīt!
Mums prieks tevi redzēt
Kā ar Ellu?
Sveika, Ella, mazā kamenīt
Mums prieks tevi redzēt
Tas nekas.
Pag! Eiprila guļ. Gatavi?
Sveika, Eipril Mazā kamenīt
Mums prieks tevi redzēt
Visi dūcam kā bites!
Vēlreiz!
Ļoti labi!
Ļoti labi.
Ko tu te dari?
Dotija mani atsauca pavērot monitorus.
Lai tu justos droši, kamēr te ir viesi.
Jā, mēs esam ar tevi, meitēn.
Redzi? Mēs nepieļausim, ka ar tevi kas notiek.
Visi aplaudējam!
Un šīs ir manas acis
-Kur? -Augšā, mana kabineta skapī.
Mans deguns, deguns, deguns
Šī ir mana galva Mani pleci, ceļi un kāju pirksti
Un šādi mans ķermenis Aug, aug, aug
Ļoti labi.
-Atkārtosim! -Pieci, seši, septiņi…
Oho!
Tas ir nopietni.
FOAJĒ
Kārtībā. Varu aiznest, ja gribi.
Būs labi.
Joprojām baro viņu pati?
Jā.
Gribēju pārtraukt, bet es ilgojos pēc šīs saiknes
un gribu viņu paturēt pēc iespējas tuvāk, cik ilgi vien varu.
Pirmais ēdiens ir pērļvistas empanadas -
kā cieņas apliecinājums Karību salu virtuvei.
Lianna! Nāc, ļauj man visus ar tevi iepazīstināt!
Uzmanību! Šī ir mūsu brīnišķīgā auklīte Lianna.
Viņa pie mums ir pusgadu
un ir daļa no ģimenes.
-Labdien! -Sveika!
Ak dievs!
-Sveika! -Sveika, Lianna!
Vai gribi nākt pie mums? Mēs taisām putnu barotavas.
Tagad ne. Man jāiet atpakaļ pie Šona.
Tikai uz mirklīti. Nāc, apsēdies man blakus!
Viss būs labi.
-Zini… -Nāc!
No kurienes tu esi, Lianna? Neizklausies pēc Filadelfijas meitenes.
Esmu no Viskonsinas.
Esi tālu no mājām.
Manas mājas ir šīs.
Lianna mums ir ļoti lojāla.
Tas ir viens no iemesliem, kāpēc viņu tā mīlam.
Nu, Dorotij,
pastāsti mums: kā tas ir - būt vietējai slavenībai?
Mēs ar Braienu tevi vienmēr skatāmies.
Tiešām?
Cik mīļi!
Vai padosi, lūdzu, sēkliņas?
-Paldies. -Tavs mazulis.
Paldies.
Viņš ir īsts izbēgšanas meistars.
Man patika tavs sižets
par Sautfiladelfijas Atkarību ārstēšanas centru.
Vai vienmēr taisi sižetus par sev aktuāliem tematiem?
Ko?
Esmu dzirdējusi, ka tavam brālim ir problēmas ar narkotikām.
Atvaino! Man nevajadzēja…
Man nevajadzēja pieņemt, ka būsi ar mieru par to runāt.
Nē. Protams, esmu ar mieru par to runāt.
Jā, pirms kāda laika viņam tā bija, un…
Mūsu ģimenei tas bija ļoti grūts laiks.
Bet nu tas ir beidzies.
Vai tāpēc pie tavas mājas bija ātrās palīdzības mašīna?
Un visas tās policijas mašīnas?
Ātrā palīdzība?
Nē, es ne…
Nu, mums tiešām bija negadījums ap Ziemassvētkiem,
bet tas nebija nekas īpašs.
Ap Ziemassvētkiem? Nē.
Tad ne. Tas bija vasarā.
Ārā bija karsts.
Nē, es domāju - tu kļūdies.
Nedomāju gan.
Kerij, tu atceries?
Jā, tas noteikti bija vasarā.
Varu jums galvot - tas nebija pie šīs mājas.
Man jāiet uz virtuvi palīdzēt Šonam.
Žēl, ka nevaram dzirdēt.
Tu redzēji?
Ko tad?
Bija spriedze.
Nē. Tu iztēlojies drāmu, lai izklaidētos.
Visi labi pavada laiku. Dorotija ir priecīga.
Kā teiksi, maestro.
Tiem cilvēkiem nevar uzticēties.
Viņi te nav viņas dēļ.
Lianna!
Nezinu, ko lai tev saku. Tu esi drošībā.
Džūljens un Vera novēro visu māju.
Jūs neviens nevarat mani no viņiem pasargāt.
Jūs pat nezinātu, uz ko skatīties.
Lianna, mēs gribam tev palīdzēt.
Bet vajag, lai tu pateiktu, kā.
Labi. Ir zīmes.
Viņi ģērbjas dīvaini - kā, viņuprāt, ģērbjas parastie cilvēki.
Un viņi neēdīs tādu ēdienu, kādu tu gatavo.
Un viņiem būs rētas pa visu muguru.
Dažas reizes dziļi ieelpo, māte!
Pateicies par šo laiku, ko esi atvēlējusi sev
un savam mazulim.
Otrais ēdiens ir ar kazas gaļu pildītas šokolādes bumbiņas.
Variācija par populāru dominikāniešu ēdienu.
Nolikšu tās pie loga.
Sāksim kaķa un govs pozu.
Ieelpo! Vēders uz leju.
Un izelpo!
Nabu velc uz debesīm.
Pirkstu galus un pēdu virspusi spied uz leju.
Vēl viens kaķa un govs stiepšanās cikls.
Ieelpojot laid vēderu uz leju.
Sirdi cel uz augšu un izelpo.
Nabu velc uz debesīm.
Dažas dziļas ieelpas…
Velns!
Es ļoti atvainojos, Lianna.
Ko tu dari?
Lianna!
Viņi tevi atsūtīja.
-Neviens mani nav sūtījis. -Nenāc klāt!
Šīs ir manas mājas. Šī ir mana ģimene,
un es neļaušu mani no viņiem aizvest prom.
-Kas, pie velna, te notiek? -Nezinu. Viņa nez kāpēc satrakojās.
Nē, viņa skatījās zem manas gultas.
Pajautā, kāpēc viņa skatījās zem manas gultas.
Tā bija?
Es atnācu nostāk. Vajadzēja mierīgu vietu, kur pabarot Nou.
Es nezināju, ka šī ir tava istaba.
Tad kāpēc skatījies zem manas gultas?
Man nokrita Noas knupītis.
Tu melo.
Nē… Klau, es jums parādīšu.
Tas bija tev kabatā.
Nē, tas bija zem gultas.
Labi. Viss būs labi.
Kundze, es ļoti atvainojos par šo pārpratumu.
Domāju - būs labāk, ja iesiet lejā pie pārējiem.
Atvainojiet!
Jā.
Mīļā, atvainosi mūs uz brīdi?
Jā.
Tu gribi te visu salaist dēlī?
Viņi mēģina mani nogalināt, Džūljen. Tev man jāpalīdz.
Nevajag dramatizēt, Lianna.
Tās ir bagātas dāmas no Sesaietīhilas.
Vai izskatās, ka viņas būtu no sektas?
-Nē. -Tad pietiek, Lianna.
Ļauj Dorotijai izbaudīt šo dienu!
Mammīte
-Mana mamma, mamma, mammīte un es -Labi.
Tieši to tu gribēji, ja?
Lai visu mūžu es baidītos.
Es nebēgšu, ja to tu domā.
Es viņus gaidīšu te.
Un es savu ģimeni aizstāvēšu.
Es nepametīšu šo māju.
Šon!
Sveika, jaunkundz!
Kur visi ir?
Būs izgājuši ārā.
Visi?
Laikam. Kādu brīdi biju tur.
Nenāc tuvāk! Paliec turpat!
Nav, par ko uztraukties. Es nekožu.
Es teicu: nenāc klāt!
Nekādu problēmu.
Tev viss labi?
Tu esi viens no viņiem, ja?
Parādi muguru!
Parādi savas rētas!
Nomierinies, Lianna!
Es tevi nogalināšu.
Tu saproti? Es tevi nogalināšu!
Lianna!
Liec tās nost!
Kas te notiek?
Lianna Smaidiņa kungam draud ar virtuves šķērēm.
Jūs atstājāt mani vienu.
Tur bija saldējuma mašīna. Bijām ārā uz vienu mirkli.
Lianna, šis cilvēks tevi neaiztiks.
Paprasi, lai viņš parāda muguru.
To es nedarīšu.
Ja tas palīdzēs, es neiebilstu.
Parādi viņiem muguru! Tā būs vienās rētās.
Vienkārši smieklīgi.
Skaties!
Tā, uzvelciet kreklu, Smaidiņa kungs!
Tas ir aizgājis par tālu.
Ejiet, lūdzu, visi uz dzīvojamo istabu!
Lianna, uz pāris vārdiem!
Es teicu, ka esi drošībā.
Mēs tevis dēļ uzstādījām 6000 dolāru vērtu drošības sistēmu.
Ataicināju Džūljenu un Veru, lai tevi atbalsta.
Nezinu, ko vēl varu darīt, lai tu justos labi.
Mans dievs, šīs sievietes nekad to neaizmirsīs.
Neviens manī neklausās.
Mēs to vien darām, Lianna.
Paliec te augšā, līdz viņi aizies. Lūdzu!
Es ļoti atvainojos.
Liannai tagad ir grūts periods.
Jūs zināt, kādi var būt pusaudži.
Vai aizmirsīsim šo jucekli un uzsauksim tostu?
-Varbūt. Tostu. -Varbūt. Vai divus.
Šon, vai atnesīsi glāzes? Tā. Nu re.
Paldies. Un, lūdzu, gādā, lai dabūtu visi.
-Paldies. -Tā.
Ir visiem?
Lūdzu, pacelsim glāzes!
Tosts par mātēm.
Mūsu ceļš ir satraukumu pilns,
tajā ir tik daudz grūtu brīžu.
Brīžu, kad māc bailes. Šaubas par sevi.
Bet šodien mums vajadzētu godināt pašām sevi.
Tātad - par visām supermammītēm!
Un tētiem.
-Un tētiem. Tētiem. -Neaizmirsti tētus!
Tētiem.
Priekā!
Ak dievs!
Nesaprotu, no kurienes tās nāk. Atnes kādu aerosolu!
Zvaniet iznīcinātājiem!
Šons tiks ar tām galā!
Mums ir kūka Tres leches!
Kā tas notika?
Apžēliņ! Krietni liels.
Izskatās, ka tas atrāvies no jumta,
kritis lejā pa skursteni un aizķēries aiz dūmvada.
Vai tā mēdz notikt?
Var gadīties. Vai veicāt augšā kādus darbus?
Šorīt mums uzstādīja novērošanas kameras.
Nu lūk!
Kāds no strādniekiem droši vien to nogrūdis.
Tās visas parādījās reizē. Vienā sekundē. Vai tas ir normāli?
Jā. No kritiena bites droši vien satraucās un satrakojās.
Mana roka bija turpat blakus. Es biju vistuvāk.
Man neiedzēla ne reizi.
Ja gribat izprast dzīvnieku uzvedību,
es neesmu īstais, kam prasīt.
Bet situācija ir atrisināta un jums vairs nav jāuztraucas.
-Nedēļas beigās atsūtīšu rēķinu. -Labi, paldies.
Lianna būs uzkāpusi uz jumta un pūzni nogāzusi.
Un, ja tā ir, tas kaut kur būs ierakstīts.
Ieklausies sevī! Viņa uzkāpa uz jumta?
Vai tas tiešām ir tik neprātīgi?
Tā meitene ieradās šajā mājā ar bērnu, kas droši vien ir viņas.
Viņas?
Nekad to neesi teicis.
Man vienmēr likās, ka tāda iespējamība ir.
Un, ja man taisnība,
viņa nekādi nevar būt apmierināta, skatoties, kā mammīti tēlo kāda cita.
Visam ir sava cena.
Cena? Piemēram, kāda?
Mūsu uzticība.
Dorotij!
Ļauj man!
Es tikai gribēju, lai Džeriko būtu draugi.
Es nespēju izdarīt pat to.
Viss, ko Džeriko vajag, ir tepat.
Un viss, ko vajag tev.
Vai drīkstu tev ko pateikt?
Kaut ko muļķīgu.
Drīksti teikt man jebko, Dorotij.
Dažreiz man šķiet - esmu nolādēta.
Jo viss slīd ārā no rokām,
saproti?
Ak dievs!
Izklausās tik muļķīgi no manas mutes.
Kas es tāda esmu, lai žēlotos?
Šovakar es nolikšu Džeriko gulēt.
-Jā. -Tev jāatpūšas.
Man liekas - viss notiek tā, kā tam jānotiek.
Neraizējies!
Arlabunakti!
Tulkojusi Inguna Puķīte